b'\n_START_ARTICLE_\nJomfrudom\n_START_PARAGRAPH_\nJomfrudom, eller sjeldnere m\xc3\xb8ydom, er tradisjonelt en kvinnes tilstand f\xc3\xb8r hun har gjennomf\xc3\xb8rt sitt f\xc3\xb8rste samleie. I mange kulturer og religioner legges det vekt p\xc3\xa5 at en kvinne er jomfru n\xc3\xa5r hun gifter seg. Praksisen er ofte knyttet til \xc3\xa6reskulturer hvor det blir sett som skamfullt \xc3\xa5 ikke v\xc3\xa6re jomfru. I noen kulturer blir det sett som en viktig begivenhet \xc3\xa5 bl\xc3\xb8 p\xc3\xa5 bryllupsnatten, s\xc3\xa5 noen jenter opereres for \xc3\xa5 oppn\xc3\xa5 effekten.\n_START_SECTION_\nEtymologi\n_START_PARAGRAPH_\nOrdet jomfru kommer av det tyske \xc2\xabJungfrau\xc2\xbb, det vil si \xc2\xabung kvinne eller ung frue\xc2\xbb. Ordet kom til Norden i middelalderen som begrep for en fornem pike eller uber\xc3\xb8rt jente, jamf\xc3\xb8r jomfru Maria. Ordet ble etter hvert ogs\xc3\xa5 tittel for ugifte adelsdamer eller unge, borgerlige jenter, omtrent med samme betydning som \xc2\xabfr\xc3\xb8ken\xc2\xbb har i moderne tid. Begrepet blir ogs\xc3\xa5 brukt om menn som debuterer seksuelt i nyere tid.\n_START_SECTION_\nBegrepsendring\n_START_PARAGRAPH_\nI november 2017 ble ordet \xc2\xabjomfruhinnen\xc2\xbb byttet ut med ordet \xc2\xabskjedekrans\xc2\xbb fordi at en ikke kan vite om noen er jomfru eller ikke basert p\xc3\xa5 hvordan det ser ut inni skjeden. I tillegg s\xc3\xa5 er det ikke alle som bl\xc3\xb8r f\xc3\xb8rste gang de har samleie siden den ikke pleier \xc3\xa5 sprekke. Mange ganger vil ikke hymen forsvinne eller endre utseende heller, og derfor er det ikke mulig \xc3\xa5 se om noen er jomfru eller ikke heller.\n_START_SECTION_\nSp\xc3\xb8rreunders\xc3\xb8kelser\n_START_PARAGRAPH_\nI nyere tider er det uenigheter om hva definisjonen p\xc3\xa5 jomfrudom er. Det er blant annet ulike meninger om hvilken seksuelle aktiviteter som gj\xc3\xb8r at man ikke er jomfru mer. Den st\xc3\xb8rste uenighetene handler om oral- og analsex skal telles eller ikke._NEWLINE_I 2007 ble det gjort en unders\xc3\xb8kelse p\xc3\xa5 Prevention Research Center hvor 925 personer mellom 12 og 16 \xc3\xa5r deltok. De ble spurt om hvordan de ville definere jomfrudom. 83,5\xc2\xa0% av deltakerne mente at en ville fremdeles v\xc3\xa6re jomfru selv om man ber\xc3\xb8rte en annen persons kj\xc3\xb8nnsorganer, mens 70,6\xc2\xa0% mente at en ogs\xc3\xa5 ville fortsette \xc3\xa5 v\xc3\xa6re jomfru hvis man deltok i oral- eller munnsex. 16,1\xc2\xa0% definerte mennesker som hadde deltatt i analsex som jomfru, og 5,8\xc2\xa0% sa at en ville ogs\xc3\xa5 v\xc3\xa6re jomfru hvis en hadde hatt vaginal sex._NEWLINE_En lignende unders\xc3\xb8kelse ble publisert i 1999 hvor 59\xc2\xa0% mente at en ikke mistet jomfrudommen sin hvis en hadde hatt oral sex og hvor 19\xc2\xa0% tenkte det samme om anal sex. Den ble gjort av Kinsey instituttet for unders\xc3\xb8kelse av sex, kj\xc3\xb8nn og reproduksjon p\xc3\xa5 Indiana university i USA'